Die wêreld in foto’s – 7 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Turkse polisie en mediese personeel op die toneel van ŉ bomontploffing in Istanbul, Turkye. ŉ Polisievoertuig was die teiken en volgens berigte is 11 mense dood, sewe van hulle polisielede. Talle mense is beseer. Foto: Lefteris Pitarakis/wire.africannewsagency.com Die wrak van ŉ polisievoertuig ná ŉ bomaanval in die Fatih-distrik in Istanbul, Turkye. Foto: Xinhua/Cihan/ wire.africannewsagency.com Roubeklaers by die begrafnis van Zabihullah Tamana in Kaboel. Tamana was ŉ Afgaanse vertaler wat saam met Amerikaanse joernalis David Gilkey vermoor is tydens ŉ militante aanval in die Helmand-provinsie in Afganistan. Foto: Xinhua/Rahmat Alizadah/ wire.africannewsagency.com ŉ Brandende gebou in Saint-Denis in die noorde van Parys, Frankryk. Volgende berigte is minstens vyf mense dood en 11 beseer. Foto: Thibault Camus/ wire.africannewsagency.com Hillary Clinton, die demokrate se kandidaat in die Amerikaanse verkiesing, neem ŉ selfie saam met ondersteuners by die California State-Universiteit in San Bernardino in Kalifornië. Foto: John Locher, File/ wire.africannewsagency.com Tibetane in ballingskap luister na hul geestelike leier, die Dalai Lama, tydens ŉ godsdienstige gesprek by Tsuglakhang-tempel in Dharmsala, Indië. Foto: Ashwini Bhatia/ wire.africannewsagency.com ŉ Pakistanse man laaf homself teen die hitte tydens die vastyd van Ramadan. Moslems van reg oor die wêreld vas gedurende Ramadan en weerhou hulle van kos, drank en sigarette van vroegoggend tot skemer. Foto: Anjum Naveed/wire.africannewsagency.com ŉ Bejaarde man gebruik ŉ waaier om homself te beskerm teen die son in ŉ park in Beijing, China. Verskeie buitelugaktiwiteite soos draak-bootresies word Donderdag tydens die Duanwy-fees aangebied. Foto: Mark Schiefelbein/ wire.africannewsagency.com ŉ Duiker by S.E.A.-akwarium in Singapoer bemark Wêreld Oseane Dag wat op 8 Junie gevier word. Dié akwarium sal verskeie aktiwiteite aanbied om hierdie dag te vier. Foto: Xinhua/Then Chih Wey/ wire.africannewsagency.com